sinarproject/legisdata huggingface dataset:
Pertanyaan 78: PEMULIHARAAN HUTAN SIMPAN
Dewan Undangan Negeri: selangor, Tahun 2020, Sesi 2
Pertanyaan oleh: Y.B. TUAN MOHD NAJWAN BIN HALIMI (N40 KOTA ANGGERIK)
Jawapan oleh: Y.A.B. Dato' Menteri Besar

Y.B. TUAN MOHD NAJWAN BIN HALIMI

Apakah tindakan Kerajaan Negeri dalam memastikan kawasan hutan simpan di dalam Negeri Selangor terus dikekalkan?

Apakah Kerajaan Negeri akan meneruskan cadangan penyahwartaan kawasan Hutan Simpan Kuala Langat Utara?

Y.A.B. Dato' Menteri Besar

a) Kerajaan Negeri Selangor adalah sentiasa komited untuk mengekalkan dan meningkatkan keluasan Hutan Simpanan Kekal (HSK) di negeri Selangor sebanyak tidak kurang 30% daripada keluasan tanah negeri selaras dengan keputusan keputusan MMKN Ke-33/2008 bertarikh 19 November 2008 dan keputusan MMKN Ke-45/2014 bertarikh 19 November 2014. Malahan, beberapa usaha sedang dilaksanakan bagi menambah keluasan HSK di negeri Selangor dengan mengenalpasti dan mewartakan tanah-tanah kerajaan yang berpotensi untuk dijadikan HSK.

telah memperkenalkan Dasar Di samping Moratorium Ke Atas Pembalakan selama tempoh 25 tahun melibatkan kawasan Hutan Simpanan Kekal (HSK) dan hutan Tanah Kerajaan sejak tahun 2010. Justeru, tiada sebarang aktiviti pembangunan yang boleh dipertimbangkan melainkan ianya mempunyai kepentingan nasional seperti bekalan elektrik, jalanraya, bekalan air dan sebagainya.

Pihak Kerajaan Negeri Selangor juga telah menambah baik Seksyen 11 Enakmen (Pemakaian) Akta Perhutanan Negara 1985 pada A23 berdasarkan Enakmen (Pemakaian) Akta Perhutanan Negara (Pindaan) 2011 dengan memasukkan proviso “semua pengeluaran Hutan Simpanan Kekal perlu melalui Kaedah Penyiasatan Awam seperti yang ditetapkan oleh Pihak Berkuasa Negeri”. Kerajaan Negeri Selangor telah melulus dan mewartakan suatu Kaedah iaitu Kaedah- kaedah Penyiasatan Awam (Selangor) 2014 di dalam Warta Kerajaan di bawah Kaedah-kaedah Negeri Selangor dan telah disiar warta pada 30 Januari 2014. Dalam hubungan ini, proses penggantian rizab hutan perlu dilakukan secara

serentak dan mengikut panduan Seksyen 12, Enakmen (Pemakaian) Akta Perhutanan Negara 1985.

Sebagai makluman, negeri Selangor adalah merupakan negeri pertama dan satu- satunya negeri di Malaysia yang telah menguatkuasakan Kaedah Penyiasatan Awam sebagai syarat di dalam prosedur penyahwartaan Hutan Simpanan Kekal (HSK).

b) Merujuk kepada keputusan MMKN Ke-7/2020 pada 19 Februari 2020 yang telah disahkan oleh MMKN Ke-8/2020 pada 04 Mac 2020, Kerajaan Negeri mengekalkan pendirian berhubung keputusan mengenai pembatalan warta Hutan Simpan Kuala Langat Utara dan usaha menggantikan dan mewartakan Hutan Simpanan Kekal di kawasan yang telah dikenal pasti dengan jumlah keluasan yang lebih besar. Sehubungan itu, proses pendengaran awam bagi pembatalan warta hutan simpan ini adalah diteruskan mengikut prosedur yang ditetapkan.